Aaron Mooy
Aaron Frank Mooy (1990-yil 15-sentyabrda tug‘ilgan ) - avstraliyalik professional futbolchi, Shotlandiya Premer-ligasining "Seltik" klubi va Avstraliya terma jamoasining yarim himoyachisi sifatida maydonda harakat qiladi. Sidneyda tug‘ilgan Mooy, Sent Mirren bilan professional futboldagi ilk uchrashuvini o‘tkazishidan oldin Yangi Janubiy Uels sport instituti va Bolton Wanderersning yoshlar futboli klubi safida ham to‘p surishga muvaffaq bo‘lgan. U 2012-yilda Western Sidney Wanderers safida o‘ynash uchun Sidneyga qaytib keldi va 2 yildan so‘ng Melburn Sitiga ko‘chib o‘tdi. 2016-yilda "Manchester Siti" bilan shartnoma imzolagan Mooy darhol "Huddersfiel Town" ga ijaraga berildi va klubga Premer-ligaga chiqishga yordam berdi. Mooy 2017-yilning iyun oyida Huddersfield bilan doimiy shartnoma imzoladi. 2020-yilning yanvar oyida Mooy Premer-liganing "Brighton & Hove Albion" klubi bilan 2020-yil avgust oyida Xitoyning Shanxay SIPG jamoasiga ko‘chib o‘tishdan oldin doimiy ravishda shartnoma imzolandi. Mooy 2012-yildagi debyutidan buyon milliy terma jamoasi safida 50 tadan ko‘p o‘yin o‘tkazib, jami 7 ta gol urgan. U 2009-yilgi FIFA U-20 Jahon chempionatida ham o‘ynagan.